
1. Vispārīga informācija
Labklājības ministrijas informatīvajā ziņojumā “Par bērnu tiesību aizsardzības sistēmas pilnveidi” (2021)[footnoteRef:1] (turpmāk – informatīvais ziņojums) un Valsts kontroles revīzijas ziņojumā “Atņemtā bērnība. Ikvienam bērnam ir tiesības uzaugt ģimenē” (2020) [footnoteRef:2] norādīts, ka bērnu tiesību aizsardzības sistēmā konstatēti tādi trūkumi kā, piemēram, vienotas izpratnes trūkums bērnu tiesību aizsardzības jautājumos starp sociālo dienestu, izglītības iestādēm, policiju, bāriņtiesu u.c. institūcijām; nepietiekama resursu piesaiste ģimenes situācijas uzlabošanai un vāja vecāku līdzdalības veicināšana; nepietiekama reaģēšana uz iespējamiem bērnu tiesību un interešu pārkāpumiem; nepietiekama savstarpēja sadarbība u.c. Papildus jāmin, ka Valsts kontroles revīzijas ziņojumā ““Problēmbērni”– pieaugušo neizdarību spogulis” (2022)[footnoteRef:3] minēts, ka pašvaldību rīcībā ne vienmēr ir visa informācija par savas pašvaldības administratīvajā teritorijā esošajiem bērniem ar atkarību vai uzvedības problēmām, tāpat arī minēts, ka institūcijas nepietiekami un novēloti apmainās ar viņu rīcībā esošo informāciju par bērniem ar atkarību vai uzvedības problēmām, tādējādi netiek savlaicīgi identificēti riski, nepietiekami tiek reaģēts uz iespējamajiem bērnu tiesību un interešu pārkāpumiem, un problēmu risināšanā kompetento institūciju iesaiste ir novēlota u.c. [1:  Pieejams: http://tap.mk.gov.lv/lv/mk/tap/?pid=40488798]  [2:  Pieejams: https://www.lrvk.gov.lv/lv/revizijas/revizijas/noslegtas-revizijas/arpusgimenes-aprupes-sistemas-efektivitate]  [3:  Pieejams: https://www.lrvk.gov.lv/lv/getrevisionfile/29565-tDPd3bg8aIDq66AllXeeLAFAX8V8UBJr.pdf ] 

Nozīmīga loma katra bērna individuālo vajadzību izvērtēšanā un interešu aizstāvībā ir dažādo institūciju sadarbības pilnveidošanai,  padziļinātas informācijas par konkrētā bērna situāciju iegūšanai un apmaiņai, vēl pirms pakalpojumu un atbalsta nodrošināšanas.
Atbilstoši informatīvajā ziņojumā minētajam, starpinstitūciju sadarbība nav efektīva, kā rezultātā bērnu tiesību aizsardzības sistēmā centrā nav bērna un viņa ģimenes vajadzības, bet gan institūciju savstarpējā sadarība, kas ne vienmēr spēj mērķtiecīgi darboties bērna labākajās interesēs, jo institīcijām mēdz būt dažāda izpratne par bērna un ģimenes vajadzībām, ir grūtības vienoties par konkrētu gadījuma vadītāju u.c.
Lai bērnu tiesību aizsardzības sistēmā attīstītu koordinētu un savstarpēji saskaņotu starpinstitūciju sadarbību, skaidri iezīmētu gadījuma risināšanā iesaistīto iestāžu atbildības sadalījumu un nodrošinātu individuālu bērna gadījuma vadību, informatīvajā ziņojumā minēts ierosinājums bērnu tiesību aizsardzības sistēmas pilnveides procesā izveidot bērna atbalsta speciālista amata vietas, kuras būs kā resurss pašvaldībām neatkarīgi no to mēroga un bērnu skaita. Bērna atbalsta speciālists tiks nodrošināts kā neatkarīgs pašvaldības institūts (Ministru kabineta 2021.gada 18.februāra sēdes protokols Nr.18 39.§), kas nebūs piederīgs ne bāriņtiesai, ne sociālajam dienestam, taču tajā pat laikā pašvaldībā organizēs un koordinēs sadarbību ar konkrētajā gadījumā iesaistītajām institūcijām (piemēram, bāriņtiesu, sociālo dienestu, pašvaldības policiju, skolu, ārstniecības iestādēm), konstatēta pārkāpuma vai pastāvot aizdomām par iespējamu bērnu tiesību pārkāpumu gadījumā, informēs tiesībsargājošās institūcijas, tai skaitā policiju vai bāriņtiesu. Bērna atbalsta speciālistu institūts būs kā tilts starp bērnu un atbildīgajām institūcijām. Bērna atbalsta speciālists pēc būtības būs izteikts bērna labāko interešu pārstāvis/aizstāvis (“bērnu ombuds”) brīdī, kad konstatēts reāls apdraudējums bērnam (piemēram, kādā no vardarbības formām). 
Lai izpildītu informatīvajā ziņojumā norādīto, Eiropas Sociālā fonda Plus līdzfinansētā projekta “Atbalsta pasākumi bērniem ar uzvedības un atkarību problēmām un viņu ģimenēm” (turpmāk – Projekts) ietvaros tiks attīstīs bērna atbalsta speciālistu tīkls. 
Papildus informatīvajā ziņojumā norādītajam, Projektā paredzēts, ka bērna atbalsta speciālisti būs bērna psihosociāla un emocionāla atbalsta personas, kas vērtēs riska ietekmes mazināšanas dinamiku (risku un vajadzību analīze), izstrādājot atbalsta pasākumu plānu un vienlaikus būs arī bērna uzticības persona. 
Bērna atbalsta speciālisti būs Bērnu aizsardzības centra (turpmāk - centrs) darbinieki. Kopumā plānots nodibināt darba tiesiskās attiecības ar 12 (divpadsmit) bērna atbalsta speciālistiem, kuru darba vietas būs izveidotas visos Latvijas reģionos. 
Bērna atbalsta speciālista amata aprakstā noteikts, ka amata mērķis ir bērniem, tai skaitā ārpusģimenes aprūpē esošiem bērniem, kuriem ir uzvedības vai atkarību problēmas vai to attīstības riski, sadarbībā ar viņu ģimeni, tai skaitā audžuģimeni un aizbildņiem, un speciālistiem, nodrošināt atbalstu, tiesību un interešu pārstāvniecību un bērna vajadzībām atbilstošāko pakalpojumu piesaisti un savstarpēju saskaņošanu.
Bērna atbalsta speciālista galvenie uzdevumi:
· veidot cieņpilnas attiecības ar bērnu un viņa ģimeni, tai skaitā audžuģimeni un aizbildņiem, sniegt atbalstu bērnam, uzklausīt un pārstāvēt viņa viedokli;
· izvērtēt bērna sociālo situāciju un vajadzības, atbilstoši bērna vecumam un juridiskajam statusam, kopā ar bērnu, viņa ģimeni, tai skaitā audžuģimeni un aizbildņiem, un speciālistiem,      tai skaitā veikt bērna dzīves gaitas, pieredzes, fiziskās vides, vajadzību, sociālās funkcionēšanas spēju, riska faktoru un resursu novērtējumu;
· sadarbībā ar bērnu, viņa ģimeni, tai skaitā audžuģimeni un aizbildņiem,  un speciālistiem izstrādāt atbalsta pasākumu plānu, kas ietver vismaz šādu informāciju -  bērna uzvedības problēmas  (grūtības) un resursi, atbalsta pasākuma plāna mērķis, atbalsta pasākumi bērna vajadzību nodrošināšanai un situācijas uzlabošanai un sadarbības process;
· sniegt atbalstu bērnam un viņa ģimenei, tai skaitā audžuģimenei un aizbildņiem, izstrādātā atbalsta pasākumu plāna īstenošanas procesā;
· veikt atbalsta pasākumu plāna periodisku novērtēšanu, aktualizēšanu, papildu vajadzību, ja tādas radušās, identificēšanu un to nodrošināšanai nepieciešamo aktivitāšu iekļaušanu plānā, tai skaitā vērtēt risku ietekmi;
· izstrādāt (pēc vajadzības) individuālu ceļa karti[footnoteRef:4]  saskaņā ar atbalsta pasākumu plānu bērnam, izskaidrojot ceļa kartē iekļauto informāciju un plānotās darbības bērnam, atbilstoši vecumposmam un attīstības īpatnībām, viņa ģimenei, tai skaitā audžuģimenei un aizbildņiem, un sadarbības speciālistiem; [4:  Ceļa karte ir atbalsta instruments, kas sniedz informāciju par iespējamo atbalstu bērniem ar uzvedības vai atkarību problēmām vai to attīstības risku un viņu ģimenēm, izvērtējot vides apstākļus sociālajā, izglītības, veselības, kultūras un citās jomās.] 

· veidot bērna lietu, iekļaujot visu dokumentu kopumu, kas attiecināms uz atbalsta sniegšanu bērnam, tai skaitā bērna dzīves gaitas aprakstu;
· organizēt un koordinēt sadarbību ar bērna gadījuma risināšanā iesaistītajām valsts, pašvaldības iestādēm un nevalstiskajām organizācijām (piemēram, bāriņtiesu, sociālo dienestu, izglītības iestādi, ārpusģimenes aprūpes atbalsta centru, ārstniecības iestādēm, pašvaldības policiju u.c. institūcijām), veicināt savlaicīgu speciālistu iesaisti bērna un bērna ģimenes gadījuma risināšanā;
· nodrošināt bērna tiesību un interešu pārstāvniecību valsts un pašvaldību iestādēs, tai skaitā iesaistīties bērna ārpusģimenes aprūpes formu maiņas gadījumos, un ziņot kompetentajām iestādēm par bērnu tiesību pārkāpumiem.

Bērna atbalsta speciālistam šobrīd ir izvirzītas šādas kvalifikācijas prasības:
· akadēmiskā vai otrā līmeņa profesionālā augstākā izglītība vienā no profesionālajām jomām - sociālajā darbā, sociālajā pedagoģijā, psiholoģijā, pedagoģijā;
· vismaz viena gada pieredze darbā ar ģimenēm un bērniem, vai ar bērniem vai jauniešiem;
· izpratne par valsts pārvaldes darbību un bērnu aizsardzības jomu reglamentējošiem normatīvajiem aktiem;
· zināšanas un prasmes bērnu tiesību jautājumu risināšanā.

Lai arī šobrīd centrs ir nodefinējis bērna atbalsta speciālista amata mērķi, galvenos uzdevumus un kvalifikācijas prasības darba pienākumu izpildei, kā arī noteicis mērķa grupu, kurai jānodrošina atbalsts, bērna atbalsta speciālists šobrīd Latvijā tiek veidots kā jauna profesija. Lai Latvijā pilnvērtīgi ieviestu bērna atbalsta speciālista profesiju un izveidotu profesionāli sagatavotu bērna atbalsta speciālistu tīklu, kas efektīvi īsteno bērna tiesību un labāko interešu nodrošināšanu, ir nepieciešams izstrādāt metodisku materiālu – vadlīnijas[footnoteRef:5] bērna atbalsta speciālista darbam ar bērniem ar uzvedības vai atkarību problēmām vai to attīstības risku, kā arī profesionālās kompetences pilnveides programmu un tai atbilstošu metodiku. [5:  Informatīvs un praktiski lietojams metodiskais materiāls, kurā aprakstīta bērna atbalsta speciālista loma, darbības lauks un sadarbības speciālistu loks, kas paredzēts ikvienam speciālistam, kurš iesaistīts bērnu ar uzvedības vai atkarību problēmām atbalsta sniegšanā - dažādās praksēs un līmeņos, t.sk. politikas veidošanā.] 

2. Iepirkuma priekšmets

Iepirkumu priekšmets - vadlīniju izstrāde bērna atbalsta speciālista darbam ar bērniem ar uzvedības vai atkarību problēmām vai to attīstības risku un bērna atbalsta speciālista      profesionālās kompetences pilnveides programmas un mācību metodikas[footnoteRef:6] izstrāde un aprobācija izmēģinājumprojektā. [6:  Metožu vai paņēmienu kopums, piemēram, darba vai pētījuma veikšanai.] 


3. Pakalpojuma mērķis, mērķgrupa un darba uzdevumi
3.1. Pakalpojuma mērķis - izstrādāt vadlīnijas bērna atbalsta speciālista funkciju nodrošināšanai darbā ar bērniem ar uzvedības vai atkarību problēmām vai to attīstības risku un  nodrošināt bērna atbalsta speciālista profesionālās kompetences pilnveidi darbam ar bērniem ar uzvedības vai atkarību problēmām vai to attīstības risku.
3.2. Pakalpojuma mērķgrupa:
3.2.1. tiešā mērķgrupa - bērna atbalsta speciālisti; 
3.2.2. netiešā mērķgrupa:
3.2.2.1. bērni, t.sk. ārpusģimenes aprūpē esošie bērni, ar uzvedības vai atkarību problēmām vai to attīstības risku, kuri saņems bērna atbalsta speciālista pakalpojumus;
3.2.2.2. bērnu ar uzvedības vai atkarību problēmām vai to attīstības risku, kuriem bērna atbalsta speciālisti nodrošina pakalpojumu, ģimenes, tai skaitā audžuģimenes un aizbildņi;
3.2.2.3. bērnu tiesību aizsardzības jomas politikas veidotāji, speciālisti (bāriņtiesa, sociālais dienests, valsts un pašvaldības policija, bērnu aprūpes iestādes, ārpus ģimenes aprūpes atbalsta centri, izglītības iestādes u.c.) un iestādes, kuras viņi pārstāv.
3.3. Darba uzdevumi:
3.3.1. izpētīt ārvalstu praksi darbā ar 3.2.2.1. apakšpunktā noteikto mērķgrupu;
3.3.2. izpētīt Latvijas praksi darbā ar 3.2.2.1. apakšpunktā noteikto mērķgrupu;
3.3.3. izpētīt līdzīgas profesionālās izglītības un neformālās izglītības programmas speciālistiem, kas strādā ar 3.2.2.1. apakšpunktā noteikto mērķgrupu Latvijā;
3.3.4. izstrādāt vadlīnijas bērna atbalsta speciālista darbam ar 3.2.2.1. apakšpunktā noteikto mērķgrupu;
3.3.5. izstrādāt bērna atbalsta speciālistu profesionālās kompetences pilnveides programmu un mācību metodiku;
3.3.6. organizēt izmēģinājumprojektā profesionālās kompetences pilnveides mācības vismaz 8 (astoņiem) bērna atbalsta speciālistiem;
3.3.7. veikt izmēģinājumprojektā profesionālās kompetences pilnveides programmas un mācību metodikas aprobēšanu un sagatavot ziņojumu par aprobācijas rezultātiem; 
3.3.8. veikt izmēģinājumprojektā profesionālās kompetences pilnveides programmas un mācību metodikas pilnveidi. 

4. Darba uzdevumu izpildes nosacījumi un termiņi

4.1. Lai nodrošinātu 3.3.1. apakšpunktā minētā uzdevuma izpildi, atbilstoši izvēlētajām informācijas ieguves metodēm (politikas plānošanas dokumentu, normatīvo aktu, metodiku analīze, speciālistu aptaujas vai intervijas u.c.) izpētīt ārvalstu praksi darbā ar 3.2.2.1. apakšpunktā noteikto mērķgrupu, t.i.:
4.1.1. [bookmark: _heading=h.26in1rg]identificēt un ne vēlāk kā 1 (viena) mēneša laikā no Līguma abpusējas parakstīšanas dienas ar Pasūtītāju saskaņot vismaz 3 (trīs) ārvalstis (piemēram, Lielbritānijas un Ziemeļīrijas Apvienotā Karaliste, Dānija, Somija, Islande) un speciālistus, kuri šajās valstīs tiks analizēti un kuru amata pienākumi ir identiski vai līdzīgi šobrīd centra bērna atbalsta speciālista amatam definētajiem pienākumiem (turpmāk – speciālisti, kuri veic līdzīgus uzdevumus), piemēram, ‘child social worker’ Somijā, ‘child protection social worker’ Islandē u.c., iesniedzot šādu informāciju - amata nosaukumu, darba mērķi, pienākumi un  uzdevumi;
4.1.2. par katru no speciālistiem, kurus Pasūtītājs ir saskaņojis 4.1.1. apakšpunktā noteiktajā kārtībā un kuri veic līdzīgus uzdevumus, aprakstīt vismaz šādu informāciju:
4.1.2.1. amatu nosaukumi;
4.1.2.2. prasības par darba izpildei nepieciešamajām zināšanām, prasmēm un spējām, tai skaitā iegūto izglītību, profesionālās kompetences pilnveides nosacījumiem un saturu;
4.1.2.3. pienākumi un tiesības (ja attiecināms);
4.1.2.4. [bookmark: _heading=h.lnxbz9]sadarbība ar bērnu, kuram ir uzvedības vai atkarību problēmas vai to attīstības riski, piemēram:
4.1.2.4.1. [bookmark: _heading=h.35nkun2]speciālistu, kuri veic līdzīgus uzdevumus atbildības, kompetences un sadarbības robežas, tai skaitā riski, kas pastāv robežu noteikšanā;
4.1.2.4.2. sadarbības modeļi (individuāli un grupās) un sadarbības nosacījumi, to stiprās un vājās puses;
4.1.2.4.3. process, kā bērns nonāk pie speciālistiem, kuri veic līdzīgus uzdevumus, un kā tiek pārtraukta vai izbeigta sadarbība;
4.1.2.4.4. pieejamais finansējums vai piekļuve citiem materiāliem motivatoriem (piemēram, kino biļetes) bērna un speciālista, kurš veic līdzīgus uzdevumus, sadarbības stiprināšanai vai darba pienākumu izpildei (ja attiecināms);
4.1.2.4.5. savstarpējās sadarbības dokumentēšana, tai skaitā rezultātu analīze;
4.1.2.5. [bookmark: _Hlk159503747]sadarbība ar ģimeni, tai skaitā audžuģimeni un aizbildņiem, kurā bērnam ir uzvedības vai atkarību problēmas vai to attīstības riski, piemēram:
4.1.2.5.1. atbildības (piemēram, informācijas saturs un apjoms, kādu speciālisti, kuri veic līdzīgus uzdevumus,  sniedz ģimenei, tai skaitā audžuģimenei un aizbildņiem) un  sadarbības robežas (piemēram, kāda ir bērna likumisko pārstāvju iesaiste bērna problēmsituāciju risināšanā), t.sk. riski, kas pastāv robežu noteikšanā;
4.1.2.5.2. sadarbības modeļi un sadarbības nosacījumi, to stiprās un vājās puses;
4.1.2.5.3. [bookmark: _heading=h.1ksv4uv]process, kā tiek uzsākta, pārtraukta vai izbeigta sadarbība (piemēram, kādi ir sadarbības pārtraukšanas apstākļi, nosacījumi, iespējamie iniciatori);
4.1.2.5.4. savstarpējās sadarbības dokumentēšana, tai skaitā rezultātu analīze;
4.1.2.6. [bookmark: _heading=h.44sinio] sadarbība ar atbalsta sniegšanā iesaistītajiem sadarbības partneriem (citi speciālisti, to pārstāvētās institūcijas, piemēram, pašvaldības sociālais dienests, bāriņtiesa, izglītības iestāde, ārstniecības iestāde, ārpusģimenes aprūpes iestāde, policija u.c.), piemēram:
4.1.2.6.1. [bookmark: _heading=h.2jxsxqh]sadarbības procesā  iesaistīto sadarbības partneru atbildības, kompetences, pienākumi un tiesības, sadarbības robežas, t.sk. riski, kas pastāv speciālistu ikdienas pienākumu robežu noteikšanā;
4.1.2.6.2. sadarbības modeļi, tai skaitā sadarbības nosacījumi (piemēram, kā notiek informācijas apmaiņa starp speciālistiem, tai skaitā informācijas saturs un apjoms; kā speciālisti uzzina par bērnu, kuram nepieciešams atbalsts; kā tiek noteikts, kuri speciālisti tiks iesaistīti bērna un viņa ģimenes, t.sk. audžuģimenes un aizbildņu, gadījuma risināšanā; vai un kā tiek vērtēts speciālistu savstarpējās sadarbības progress, rezultāti; kādi ir sadarbības pārtraukšanas iemesli, nosacījumi, iespējamie iniciatori (sadarbības speciālistu pārstāvētās institūcijas) u.c.), to stiprās un vājās puses;
4.1.2.6.3. savstarpējās sadarbības dokumentēšana, tai skaitā rezultātu analīze;
4.1.2.7. praksē pielietotās metodes un instrumenti darba pienākumu izpildē;
4.1.3. nepieciešamības gadījumā 3.3.1. apakšpunktā minētā uzdevuma izpildes laikā Izpildītājs var veikt izmaiņas 4.1.1. apakšpunkta kārtībā saskaņotajā ārvalstu vai speciālistus sarakstā, sniedzot Pasūtītājam pamatojumu izmaiņu nepieciešamībai un piedāvājot citu ārvalsti vai speciālistu, kas tiks pētīts. Kopējais valstu skaits, par kurām tiek sagatavota 4.1.1. apakšpunktā minētā informācija nedrīkst būt mazāks par 3 (trim) ārvalstīm; 
4.1.4. ne vēlāk kā 4 (četrus) mēnešus no Līguma abpusējas parakstīšanas dienas iesniegt nodevumu “Ārvalstu prakses izpēte darbā ar bērniem ar uzvedības vai atkarību problēmām vai to attīstības risku” saskaņā ar TS 5. punkta “Nodevumu sagatavošana un termiņi” nosacījumiem.

4.2. Lai nodrošinātu 3.3.2. apakšpunktā minētā uzdevuma izpildi, atbilstoši izvēlētajām informācijas ieguves metodēm (politikas plānošanas dokumentu, normatīvo aktu, metodiku analīze, speciālistu aptaujas vai intervijas u.c.) izpētīt Latvijas praksi darbā ar 3.2.2.1. apakšpunktā noteikto mērķgrupu, t.i.:
4.2.1. identificēt valsts, pašvaldības iestāžu un nevalstisko organizāciju speciālistus, kuri strādā ar ģimenēm ar bērniem, t.sk. ārpusģimenes aprūpē esošie bērniem ar uzvedības vai atkarību problēmām vai to attīstības risku Latvijā;
4.2.2. [bookmark: _heading=h.z337ya]noskaidrot 4.2.1. apakšpunktā minēto speciālistu pienākumus, tiesības, amata robežas un kompetenci;
4.2.3. noteikt potenciālos bērna atbalsta speciālista sadarbības partnerus, to sadarbības nosacījumus (piemēram, sadarbības apjoms (kontaktstundas ar bērnu un viņa ģimeni mēnesī, unikālo[footnoteRef:7] klientu skaits vienlaicīgi viena speciālista redzeslokā); [7:  Veicot klientu uzskaiti, tiek uzskaitītas personas (bērns vai pilngadīga persona), kuras tikušās ar bērna atbalsta speciālistu, neatkarīgi no tikšanās reižu skaita. ] 

4.2.4. izvērtēt bērna atbalsta speciālista un 4.2.3. punktā identificēto potenciālo sadarbības partneru iespējamos sadarbības mehānismus vai modeļus, to stiprās un vājās puses;
4.2.5. izpētīt metodikas vai vadlīnijas, kas izstrādātas valsts, pašvaldības iestāžu un nevalstisko organizāciju speciālistiem, kuri 4.2.3. apakšpunkta izpētes rezultātā identificēti kā potenciālie bērna atbalsta speciālista sadarbības partneri;
4.2.6. [bookmark: _Hlk161044984]identificēt informācijas sistēmas (piemēram, Sociālās palīdzības administrēšanas informācijas sistēma (SOPA), Bāriņtiesu informācijas sistēma (BARIS), Nepilngadīgo personu atbalsta informācijas sistēma (NPAIS)), kuras varētu būt nepieciešamas bērna atbalsta speciālista darba pienākumu izpildei, un sniegt informāciju par to izmantošanas pamatojumu un apjomu;
4.2.7. [bookmark: _Hlk160634067]ne vēlāk kā 4 (četrus) mēnešus no Līguma abpusējas parakstīšanas dienas iesniegt nodevumu “Latvijas prakses izpēte darbā ar bērniem ar uzvedības vai atkarību problēmām vai to attīstības risku” saskaņā ar TS 5. punkta “Nodevumu sagatavošana un termiņi” nosacījumiem.

4.3. Lai nodrošinātu 3.3.3. apakšpunktā minētā uzdevuma izpildi, atbilstoši izvēlētajām informācijas ieguves metodēm (piemēram, dokumentu analīze, aptaujas vai intervijas u.c. ar speciālistiem, bērniem un jauniešiem):
4.3.1. veikt priekšizpēti un analizēt līdzīgas profesionālās izglītības un neformālās izglītības programmas speciālistiem Latvijā, kas strādā ar bērniem ar uzvedības vai atkarību problēmām vai to attīstības risku un viņu ģimenēm;
4.3.2. identificēt Latvijā izstrādātās profesionālās pilnveides programmas, kuras bērna atbalsta speciālistam būtu vēlams apgūt pirms vai papildus bērna atbalsta speciālista profesionālās kompetences pilnveides izglītības programmas apguves, pamatojot ieguvumu no tā;
4.3.3. identificēt publiski pieejamus iepriekš izstrādātus mācību materiālus, t.sk. video, kuri varētu tikt iekļauti kā ieteicamie informācijas avoti bērnu atbalsta speciālista profesionālās kompetences pilnveides programmā;
4.3.4. ne vēlāk kā 5 (piecus) mēnešus no Līguma abpusējas parakstīšanas dienas iesniegt nodevumu “Profesionālās un neformālās izglītības programmu izvērtējums” saskaņā ar TS 5. punkta “Nodevumu sagatavošana un termiņi” nosacījumiem;
4.4. Lai nodrošinātu 3.3.4. apakšpunktā minētā uzdevuma izpildi, nepieciešams veikt vismaz šādus darbus:
4.4.1. [bookmark: _heading=h.tyjcwt][bookmark: _Hlk160781424][bookmark: _Hlk161136762][bookmark: _Hlk161145470]ne vēlāk kā 5 (piecus) mēnešus no Līguma abpusējas parakstīšanas dienas izstrādāt un ar Pasūtītāju saskaņot izvērstas vadlīniju struktūras aprakstu, t.sk. satura rādītāju, nodaļu nosaukumus, tēmu konspektīvu izklāstu, atsauces uz avotiem, apzinātās ārvalstu labās prakses piemērotības pamatojumu pieredzes pārņemšanai Latvijā un vispārīgu bērna atbalsta speciālista funkciju aprakstu, balstoties uz iepriekš veiktās izpētes rezultātiem;
4.4.2. vadlīnijās bērna atbalsta speciālista darbam ar 3.2.2.1. apakšpunktā noteikto mērķgrupu, balstoties uz 4.1. - 4.3. apakšpunktā secināto, iekļaut bērna atbalsta speciālista funkciju un darbību aprakstu, kurā atspoguļota vismaz šāda informācija:
4.4.2.1. bērna atbalsta speciālista darba mērķi un uzdevumi;
4.4.2.2. nepieciešamā izglītība, zināšanas (zināšanu apjoms darbu uzsākot un zināšanu pilnveides apjoms un regularitāte darba attiecību laikā, pilnveides laikā apgūstamās mācību tēmas un apakštēmas), prasmes un spējas, to apraksts;
4.4.2.3. [bookmark: _Hlk161047440]profesionālās izglītības vai neformālās izglītības programmas, kuras bērna atbalsta speciālistam būtu nepieciešams apgūt pirms profesionālās kompetences pilnveides izglītības programmas bērna atbalsta speciālistam apguves (saskaņā ar 4.1.3.2. apakšpunktu);
4.4.2.4. bērna atbalsta speciālista funkciju izpildei saistošie dokumenti un normatīvie akti;
4.4.2.5. bērna atbalsta speciālista darba ētikas pamatprincipi;
4.4.2.6. ieteicamais bērnu, ar kuriem vienlaicīgi 1 (vienam) bērna atbalsta speciālistam var notikt aktīva sadarbība, skaits;
4.4.2.7. bērna, t.sk. ārpusģimenes aprūpē esoša bērna, ar uzvedības vai atkarību problēmām vai to attīstības risku, un bērna atbalsta speciālista sadarbības apraksts, t.sk.:
4.4.2.7.1. tikšanās vietas (piemēri) un veidi, kādos tikšanās tiek organizētas;
4.4.2.7.2. vienas tikšanās ilgums;
4.4.2.7.3. kontakta dibināšana, uzturēšana,  pārtraukšana un izbeigšana ar dažāda vecuma bērniem;
4.4.2.7.4. sadarbības intensitāte, piemēram, cik bieži notiek tikšanās;
4.4.2.7.5. sadarbības ilgums;
4.4.2.7.6. rīcība vismaz šādos gadījumos:
4.4.2.7.6.1. gadījumā, kad bērnam mainās dzīvesvieta un tā atrodas ārpus bērna atbalsta speciālista fiziskās darbības robežām;
4.4.2.7.6.2. gadījumā, kad bērnam un bērna atbalsta speciālistam, atbilstoši reģiona teritorijas principam, neveidojas kontakts kultūras atšķirību, vecuma vai citu iemeslu dēļ; 
4.4.2.7.6.3. gadījumā, kad bērns atrodas dažādās vidēs (piemēram, ģimenē, t.sk. audžuģimenē  vai ar aizbildņiem, vai ārpusģimenes aprūpes iestādē vai citur);
4.4.2.8. [bookmark: _heading=h.3j2qqm3]bērnu, t.sk. ārpusģimenes aprūpē esošo bērnu, ar uzvedības vai atkarību problēmām vai to attīstības risku, kuriem bērna atbalsta speciālisti nodrošina pakalpojumu, ģimenes un bērna atbalsta speciālista sadarbības apraksts;
4.4.2.9. sadarbības partneru un bērna atbalsta speciālista sadarbības apraksts, pamatojoties uz izpētē iegūto informāciju ārvalstīs un Latvijā;
4.4.3. [bookmark: _Hlk164190993]vadlīnijās bērna atbalsta speciālista darbam ar 3.2.2.1. apakšpunktā noteikto mērķgrupu atspoguļot metodiskos ieteikumus bērna atbalsta speciālista funkciju īstenošanai, tai skaitā:
4.4.3.1. bērna situācijas, sociālās funkcionēšanas, fiziskās vides, vajadzību un grūtību izvērtēšanai (skaidri definēti kritēriji un rādītāji atbilstoši bērna vecumposmu īpatnībām un juridiskajam statusam);
4.4.3.2. riska faktoru izvērtēšanai;
4.4.3.3. resursu/stipro pušu izvērtēšanai;
4.4.3.4. atbalsta pasākuma plāna satura veidošanai (piemēram, problēmas (grūtības), resursi, plāna mērķis, atbalsta pasākumi, laika plānojums, plāna sastādīšanā un īstenošanā iesaistītās puses u.c.);
4.4.3.5. atbalsta pasākumu plāna novērtēšanai;
4.4.3.6. bērna dzīves gaitas un pieredzes fiksēšanai;
4.4.3.7. bērna individuālā ceļa kartes izstrādei;
4.4.3.8. bērna lietas (dokumentu kopuma) veidošanai un saturam, tai skaitā intervences aktivitāšu (tikšanās, sarunu, apmeklējumu, citu aktivitāšu) atspoguļošanai klienta lietā;
4.4.4. sniegt priekšlikumus:
4.4.4.1. izmaiņām iepriekš izstrādātos publicētos materiālos (piemēram, vadlīnijas un metodikas) bērna atbalsta speciālistu sadarbības partneriem;
4.4.4.2. papildu finansējuma pieejamībai bērna atbalsta speciālista funkciju nodrošināšanai un tā nepieciešamības pamatojums (ja attiecināms); 
4.4.4.3. centra izstrādātā bērna atbalsta speciālista amata apraksta pilnveidei;
4.4.4.4. bērna atbalsta speciālista profesijas ietveršanai Profesiju klasifikatorā;
4.4.5. ne vēlāk kā 6 (sešus) mēnešus no Līguma abpusējas parakstīšanas dienas iesniegt nodevumu “Vadlīnijas bērna atbalsta speciālistam darbam ar bērniem ar uzvedības vai atkarību problēmām vai to attīstības risku” saskaņā ar TS 5. punktā “Nodevumu sagatavošana un termiņi” nosacījumiem.
4.5. [bookmark: _heading=h.1y810tw][bookmark: _heading=h.4i7ojhp]Lai nodrošinātu 3.3.5. apakšpunktā minētā uzdevuma izpildi, nepieciešams veikt vismaz šādus darbus:
4.5.1. [bookmark: _heading=h.2xcytpi][bookmark: _Hlk161234698]izstrādāt bērna atbalsta speciālista profesionālās kompetences pilnveides programmu (turpmāk – mācību programma) 120 (viens simts divdesmit) akadēmisko stundu (turpmāk - a/h) apjomā, atbilstoši 4.1., 4.2., 4.3. apakšpunktā minētās izpētes secinājumiem un vadlīnijās bērna atbalsta speciālista darbam ar bērniem ar uzvedības vai atkarību problēmām vai to attīstības risku noteiktajam un ievērojot vismaz šādas prasības:
4.5.1.1. [bookmark: _heading=h.1ci93xb]nodrošināt mācību programmas satura nedublēšanos ar profesionālās kompetences pilnveides mācību programmām bērnu tiesību aizsardzības jomā;
4.5.1.2. [bookmark: _heading=h.3whwml4]nodrošināt mācību programmas sinerģiju ar sociālā darba metodiku darbam ar ģimeni ar bērniem un citām 4.3.2. apakšpunktā identificētajām mācību programmām;
4.5.1.3. paredzēt un noteikt mācību programmas apguvi gan klātienē, gan izmantojot e-vidē izvietotu e-mācību saturu (turpmāk – E-modulis). Izvērtēt un noteikt optimālāko stundu apjomu abiem mācību apguves veidiem, piemēram, klātienes nodarbībām 104 (viens simts četras) a/h un E-modulim 16 (sešpadsmit) a/h;
4.5.1.4. norādīt mācību programmā paredzēto nodarbību skaitu, nodarbību norises un apguves ilgumu, paredzot, ka vienas mācību dienas ilgums nevar būt īsāks par 4 (četrām) astronomiskajām stundām un nedrīkst pārsniegt 8 (astoņas) astronomiskās stundas, ieskaitot pārtraukumus un reģistrācijas laiku. Vienas mācību dienas ietvaros netiek veidotas jaukta tipa mācības, t.i., gan klātienes mācības, gan e-mācību veidā;
4.5.1.5. [bookmark: _Hlk161235368]iekļaut mācību programmā 4.1. – 4.3. apakšpunktu ietvaros veiktajās izpētēs identificētās tēmas, kas nepieciešamas bērnu atbalsta speciālistam “Vadlīnijās bērna atbalsta speciālistam darbam ar bērniem ar uzvedības vai atkarību problēmām vai to attīstības risku” noteikto zināšanu, prasmju un spēju apguvei, piemēram, uzvedības vai atkarību risku noteikšana un šo risku prevencija; krīzes intervence un psiholoģiska un emocionāla atbalsta sniegšana bērniem krīzes situācijās; institūciju savstarpējā sadarbība un gadījumu vadība; psihosociālās konsultēšanas prasmes; naratīvā jeb stāstījuma terapijas pamati; pusaudžu attīstības psiholoģija; ielu sociālā darba metodes; psihiatrijas un narkoloģijas aspekti darbā ar bērniem un jauniešiem; ģimenes dinamika; psihoemocionālo traumu ietekme uz bērna un jaunieša emocionālo un psiholoģisko labklājību; metodes psihoemocionālo traumu pārvarēšanai; dažādu darba instrumentu (piemēram: veidlapas, dzīves gājuma un risku novērtēšana, plāni, aptaujas lapas utt.) un lietotnes (piemēram, programmas, interaktīvas spēles, asociatīvās kārtis utt.) pielietojums;
4.5.1.6. noteikt mācību programmas tēmas un norādīt, kuras no tām vai to daļas, tiks īstenotas klātienē un/vai e-mācību veidā;
4.5.1.7. definēt mācību programmā ietvertās nodarbību tēmas un apakštēmas, kā arī definēt katras tēmas mērķus, uzdevumus un sasniedzamos rezultātus;
4.5.1.8. nodrošināt mācību programmas satura, iekļauto tekstu, foto attēlu, ilustratīvo, audio un video materiālu u.c. saskaņošanu ar Pasūtītāju. Netiek pieļauti nesaskaņoti labojumi;
4.5.1.9. nodrošināt mācību programmas satura rādītāju par mācībās iekļautajām tēmām/nodarbībām;
4.5.1.10. izstrādāt ieteicamo informācijas avotu sarakstu, tai skaitā iekļaujot 4.3.3. apakšpunktā identificētos publiski pieejamos iepriekš izstrādātos mācību materiālus, tai skaitā  video, kas varētu būt noderīgi bērna atbalsta speciālista zināšanu, prasmju vai spēju pilnveidē;
4.5.1.11. izstrādāt E-moduli kā interaktīvu virtuālu mācību vidi, ievērojot vismaz šādus nosacījumus:
4.5.1.11.1. visa ietvertā satura saskaņošanu ar Pasūtītāju pirms E-moduļa izveides;
4.5.1.11.2. izstrādāt E-moduli SCORM pakotnes formātā un, ja tas ir nepieciešams Pakalpojuma sniedzējam E-moduļa aprobācijai, tad citā formātā; 
4.5.1.11.3. izstrādāt E-moduļa mācību saturu ar dažāda formāta teorētiskiem mācību materiāliem (piemēram, teksta dokumenti (PDF, DOCX), attēli, video, prezentācijas (PPTX), vizualizētas procesu shēmas (BPMN);
4.5.1.11.4. paredzēt lejupielādes  iespējas visiem mācību materiāliem;
4.5.1.11.5. izstrādāt E-moduli ar interaktīviem elementiem (piemēram, H5P uzdevumi, pašpārbaudes vingrinājumi un testi, dažādi spēles elementi utt.);
4.5.1.11.6. paredzēt e-moduli, lai tā lietotājs ātri un bez pamācības var intuitīvi noteikt pamatfunkciju (pieslēgšanās/atslēgšanās, pāriešana uz sākuma ekrānu, atkārtota atskaņošana/uzdevuma veikšana) atrašanās vietu, izprast pārvietošanās principus no vienas nodarbības uz citu, paredzēt satura izvietojumu izvēlnēs;
4.5.1.11.7. paredzēt E-modulī iespēju sekot līdzi apgūtajam saturam (piemēram: mācību apguves posma indikators);
4.5.1.11.8. paredzēt E-moduļa atbalsta iespējas ar dažādām pārlūkprogrammām un ierīcēm, 
4.5.1.11.9. paredzēt drošu piekļuvi mācību materiāliem.
4.5.1.12. nodrošināt E-moduļa lietošanas instrukciju pašā e-mācību vidē un portatīvā dokumenta formātā (PDF), kā arī iesniegt Pasūtītājam rokasgrāmatu par E-mācību kursa lietošanu, augšupielādi un labojumu veikšanu;
4.5.1.13. nodrošināt, ka E-mācību saturā, integrējot video, tiek ievērotas vismaz šādas prasības:
4.5.1.13.1. sagatavojot video materiālus, Pakalpojuma sniedzējs izmanto savu tehniku;
4.5.1.13.2. video var ietvert gan tēmu saturu, gan dažādas intervijas ar jomas speciālistiem, situāciju simulācijas, labās prakses piemērus u.c.;
4.5.1.13.3. nepieciešamo aktieru un pasniedzēju vai citu iesaistīto personu atlasi, video materiālu filmēšanu un apstrādi nodrošina Pakalpojuma sniedzējs;
4.5.1.13.4. videomateriālu izmantošanas gadījumā video rāmja apakšējā daļā ir iekļauti subtitri, kas  pilnībā atspoguļo personu sacīto un kas (ja ir nozīmīgi satura izpratnei) īsi apraksta citas dzirdamās skaņas/ mūziku;
4.5.1.13.5. video materiālu garumu iepriekš saskaņot ar Pasūtītāju;
4.5.1.13.6. visiem video materiāliem jāatbilst vismaz HD kvalitātes kritērijiem un to formātam jābūt atbilstošam publicēšanai Youtube vietnē;
4.5.1.14. izstrādāt mācību programmas noslēguma pārbaudījuma veidu un saturu mācību dalībnieku izpratnes un zināšanu pārbaudei, ievērojot vismaz šādus nosacījumus:
4.5.1.14.1. pārbaudījumā jābūt iekļautiem testa jautājumiem par mācību programmas saturu, gadījumu analīzei vai kāzusa risināšanai vai citiem ar Pasūtītāju saskaņotiem pārbaudījuma veidiem;
4.5.1.14.2. veikt izstrādāta pārbaudījuma veida un satura testēšanu;
4.5.1.14.3. pārbaudījuma testēšanas kārtību un iesaistāmās personas saskaņot ar Pasūtītāju;
4.5.1.14.4. atbilstoši pārbaudījuma testēšanas rezultātiem veikt pārbaudījuma pilnveidi;
4.5.1.14.5. noteikt minimālās prasības sekmīguma rādītājām, kas ir pamats apliecinājuma saņemšanai par mācību sekmīgu apguvi;
4.5.1.15. nodrošināt mācību programmu izstrādei literāro redaktoru;
4.5.2. izstrādāt bērna atbalsta speciālista profesionālās kompetences pilnveides programmas mācību metodiku (turpmāk – metodika), ievērojot vismaz šādas prasības: 
4.5.2.1. metodikā paredzēt un noteikt obligātu nosacījumu, ka bērna atbalsta speciālistam pirms mācību programmas apguves jābūt apgūtām zināšanām sākotnējā profesionālās kompetences pilnveides programmā bērnu tiesību aizsardzības jomā (40 a/h);
4.5.2.2. noteikt un aprakstīt mācību organizācijas formas, mācību metodes (piemēram, lekcijas, individuālo darbu, grupu darbu, diskusijas, situāciju analīzi u.c.), nodarbību skaitu, nodarbību norisi, tēmu apguves ilgumu, aktivitāšu īstenošanas plānu, patstāvīgi apgūstamās un ieteicamās informācijas avotu sarakstu u.c.;
4.5.2.3. sniegt metodikas lietotājiem praktiskas norādes un piedāvāt atbilstošākās metodes un pamatprincipus efektīvai programmas ieviešanai un apguvei;
4.5.2.4. metodikā paredzēt jaukto mācību metožu (blended learning) izmantošanu, iekļaujot gan teorētiskās, gan praktiskās mācības;
4.5.2.5. metodikā noteikt kārtību, kādā mācību dalībnieki var iegūt apliecinājumu par sekmīgu mācību programmas apguvi, paredzot, ka klātienes mācību apmeklējumam jābūt vismaz 90% apjomā;
4.5.2.6. metodikā sniegt ieteikumus attiecībā uz mācību programmu pasniedzēju kvalifikāciju un prasībām pasniedzējiem;
4.5.3. [bookmark: _Hlk161082070]ne vēlāk kā 10 (desmit) mēnešus no Līguma abpusējas parakstīšanas dienas iesniegt nodevumu “Bērna atbalsta speciālista profesionālās kompetences pilnveides programma un mācību metodika” saskaņā ar TS 5. punktā “Nodevumu sagatavošana un termiņi” nosacījumiem.

4.6. [bookmark: _heading=h.2bn6wsx]Lai nodrošinātu 3.3.6. apakšpunktā minētā uzdevuma izpildi, nepieciešams veikt vismaz šādus darbus:
4.6.1. [bookmark: _Hlk159525966][bookmark: _Hlk161081619]ne vēlāk kā 1 (viena) mēneša laikā no 5. nodevuma pieņemšanas – nodošanas akta abpusējas parakstīšanas dienas uzsākt bērna atbalsta speciālistu mācību organizēšanu, tai skaitā: 
4.6.1.1. nodrošināt pasniedzēju piesaisti mācību nodrošināšanai;
4.6.1.2. nodrošināt mācību procesam savas vai īrētas telpas Rīgas pilsētas teritorijā;
4.6.1.3. nodrošināt mācību telpas, kurām fiziski piekļūt un tās patstāvīgi izmantot var arī cilvēki ar dažādiem funkcionāliem traucējumiem;
4.6.1.4. iekārtot klātienes mācību organizēšanas vietu tā, lai redzamā vietā ir izvietots informatīvais plakāts, kas sniedz informāciju par Projektu, kura ietvaros tiek nodrošinātas mācības (minimālais izmērs vismaz A3), atbilstoši ES fondu 2021. – 2027. gada un Atveseļošanas fonda komunikācijas un dizaina vadlīnijām;
4.6.1.5. noteikt mācību procesa intensitāti un grafiku, saskaņojot to ar Pasūtītāju;
4.6.1.6. nodrošināt mācību dalībniekiem mācību programmas apgūšanai nepieciešamos mācību materiālus, līdzekļus un tehniku, ja tāda būs nepieciešama;
4.6.1.7. nodrošināt izmitināšanu viesnīcā bērnu atbalsta speciālistiem, kuru darba vieta ir ārpus Rīgas pilsētas teritorijas un piedalās mācībās vismaz divas dienas pēc kārtas vienas darba nedēļas ietvaros, sedzot izmitināšanas izmaksas saskaņā ar Ministru kabineta 2010. gada 12. oktobra noteikumiem Nr. 969 “Kārtība, kādā atlīdzināmi ar komandējumiem saistītie izdevumi”;
4.6.1.8. nodrošināt mācību dalībnieku reģistrāciju katrā nodarbībā;
4.6.1.9. nodrošināt klātienes mācību dalībniekiem kafijas pauzes (karsta kafija un tēja; dzeramais ūdens, saldie vai sāļie cepumi);
4.6.1.10. organizēt noslēguma pārbaudījumu mācību dalībniekiem;
4.6.1.11.  izsniegt mācību dalībniekiem apliecinājumu par dalību mācību programmas apguvē mācību programmas aprobācijas posmā, atbilstoši Pasūtītāja norādījumiem;
4.6.2. ne vēlāk kā 13 (trīspadsmit) mēnešu laikā no Līguma abpusējas parakstīšanas dienas iesniegt nodevumu “Bērnu atbalsta speciālistu mācības” saskaņā ar TS 5. punktā “Nodevumu sagatavošana un termiņi” nosacījumiem, kas satur atskaiti par mācību organizēšanu un norisi. Atskaites saturu Izpildītājs saskaņo ar Pasūtītāju pirms mācību uzsākšanas.

4.7. Lai nodrošinātu 3.3.7. apakšpunktā minētā uzdevuma izpildi, nepieciešams veikt vismaz šādus darbus:
4.7.1. mācību organizēšanas laikā un ne vēlāk kā 16 (sešpadsmit) mēnešus no Līguma abpusējas parakstīšanas dienas veikt mācību programmas un mācību metodikas aprobāciju ar mērķi izvērtēt mācību programmā iekļauto tēmu lietderīgumu, efektivitāti un ietekmi uz bērna atbalsta speciālista profesionālajām zināšanām, spējām un prasmēm; izvērtēt mācību laikā iegūto zināšanu un prasmju piemērotību darba pienākumu izpildei, izvērtēt mācību metodikas efektivitāti mācību programmā izvirzītu mērķu un rezultātu sasniegšanā; noteikt nosacījumus mācību programmas un mācību metodikas turpmākajam pielietojumam, tai skaitā: 
4.7.1.1. nodrošināt bērna atbalsta speciālistu un pasniedzēju viedokļu apzināšanu izmēģinājumprojekta laikā (piemērām: aptaujas, intervijas, diskusijas utt.) par programmas saturu, mācību metodēm, apgūto zināšanu pārnesi uz praksi un to pielietojumu ikdienas darbā;
4.7.1.2. nodrošināt mācību programmas un mācību metodikas aprobācijas rezultātu apkopošanu, pamatojoties uz 4.7.1.1. punktā iegūto informāciju;
4.7.1.3. sagatavot ziņojumu par mācību programmas un mācību metodikas aprobācijas rezultātiem, ietverot rezultātu novērtēšanu, secinājumus par nepieciešamajiem pilnveidojumiem;
4.7.1.4. nodrošināt 4.6.1.11. punktā minēto apliecinājumu izsniegšanu bērna atbalsta speciālistiem, kuri būs piedalījušies mācību programmas aprobācijā;
4.7.2. ne vēlāk kā 16 (sešpadsmit) mēnešus no Līguma abpusējas parakstīšanas dienas iesniegt nodevumu “Ziņojums par bērna atbalsta speciālista profesionālās kompetences pilnveides programmas un mācību metodikas aprobācijas rezultātiem”, saskaņā ar TS 5. punktā “Nodevumu sagatavošana un termiņi” nosacījumiem.

4.8. Lai nodrošinātu 3.3.8. apakšpunktā minētā uzdevuma izpildi, ne vēlāk kā 18 (astoņpadsmit) mēnešus no Līguma abpusējas parakstīšanas dienas nepieciešams veikt vismaz šādus darbus:
4.8.1. pamatojoties uz ziņojumu par bērna atbalsta speciālista profesionālās kompetences pilnveides programmas un mācību metodikas aprobācijas rezultātiem, pilnveidot mācību programmu un mācību metodiku;
4.8.2. sagatavot un nodrošināt bērna atbalsta speciālista profesionālās kompetences pilnveides programmas un mācību metodikas prezentāciju Bērnu lietu sadarbības padomē. Prezentācija ir jāsaskaņo ne vēlāk kā 3 (trīs) darba dienas pirms prezentācijas norises dienas;
4.8.3. nepieciešamības gadījumā pilnveidot mācību programmu un mācību metodiku saskaņā ar Bērnu lietu padomes ieteikumiem.
4.8.4.  ne vēlāk kā 18 (astoņpadsmit) mēnešus no Līguma abpusējas parakstīšanas dienas iesniegt nodevumu “Aprobētā bērna atbalsta speciālista profesionālās kompetences pilnveides programma un mācību metodika”, saskaņā ar TS 5. punktā “Nodevumu sagatavošana un termiņi” nosacījumiem.

4.9. Darba uzdevumu izpildes vispārīgie nosacījumi:
4.9.1. Pakalpojuma sniedzējam ne retāk kā vienu reizi 2 (divās) nedēļās ir jāinformē Pasūtītājs par uzdevumu izpildes gaitu un rezultātiem atbilstoši Pasūtītāja norādēm;
4.9.2. Pakalpojuma sniedzējam uzdevumu izpildes procesā jākonsultējas ar atbildīgo jomu speciālistiem (piemēram, Labklājības ministrijas, Bāriņtiesu darbinieku asociācijas, ārpusģimenes aprūpes atbalsta centru, biedrības “Latvijas Bērnu labklājības tīkls”, Latvijas sociālo darbinieku biedrības, Latvijas sociālo dienestu vadītāju apvienības utt. pārstāvjiem);
4.9.3. visiem iepirkuma ietvaros izstrādātajiem, publicētajiem un izplatītajiem materiāliem jānodrošina Eiropas Savienības struktūrfondu noformēšanas prasību ievērošanu:
4.9.3.1. marķējumu ar Eiropas Sociālā fonda atpazīstamības zīmēm un norādēm par līdzfinansējumu atbilstoši ES fondu 2021.-2027. gada un Atveseļošanas fonda komunikācijas un dizaina vadlīnijām- https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas;
4.9.3.2. marķējumu ar centra grafisko zīmi (vienkāršotu pilnkrāsu versiju vai vienkāršotu divkrāsu versiju); atbilstošu atsauci uz projektu, projekta īstenotāju un projekta finansētāju. Publicitātes atsauci sagatavo un Pakalpojuma sniedzējam iesniedz Pasūtītājs;
4.9.4. darba uzdevumu izpildē jāintegrē jautājumi par dzimumu līdztiesību, personu ar invaliditāti vienlīdzīgām iespējām, diskriminācijas novēršanu vecuma, etniskās piederības un citu iemeslu dēļ, kā arī pamattiesību jautājumi, tostarp par tiesiskajiem un praktiskajiem aspektiem un jānodrošina dzimumu līdztiesības eksperta konsultācijas vadlīniju bērna atbalsta speciālista darbam ar 3.2.2.1. apakšpunktā noteikto mērķgrupu satura izvērtēšanai no dzimumu līdztiesības viedokļa;
4.9.5. darba uzdevumu izpildē jāintegrē mērķis nodrošināt bērna vislabāko interešu aizstāvību, atbilstoši Bērnu tiesību aizsardzības likuma 6.pantam.

5. Nodevumu sagatavošana un termiņi
5.1. Nodevumu iesniegšanas termiņš un formāts ir attēlots tabulā “Nodevumu iesniegšanas termiņš un formāts” (ņemot vērā, ka Pakalpojuma sniedzējs vienlaikus var veikt vairākus uzdevumus, t.i., vienlaikus var strādāt pie vairāku Nodevumu sagatavošanas):
5.1.1. katru nodevumu Pakalpojuma sniedzējs sagatavo latviešu valodā elektroniskā formātā, ar paskaidrojumiem un atsaucēm, kā arī ar jēdzienu skaidrojumiem tā, lai saturs ir saprotams, un Pasūtītājam iesniedz elektroniski, nosūtot tos uz Pasūtītāja norādīto e-pasta adresi precizēšanai. Nodevumu, kuru iesniegšana nav iespējama iepriekš minētajā formātā, iesniegšanas veids tiek saskaņots ar Pasūtītāju. Pēc nodevuma precizēšanas (ja attiecināms) un tā elektroniskas saskaņošanas ar Pasūtītāju, saskaņoto nodevumu Pakalpojuma sniedzējs iesniedz Pasūtītājam atbilstoši noteiktajam formātam (elektroniskā vai drukātā formātā). Nodevuma iesniegšana, pēc elektroniskās saskaņošanas, nozīmē to, ka Pasūtītājam tiek iesniegts gala saskaņotais variants, kurā Pakalpojuma sniedzējs ir ņēmis vērā Pasūtītāja komentārus un labojumus, un attiecīgi precizējis nodevuma projektu;
5.1.2. Pakalpojuma sniedzējs saskaņo ar Pasūtītāju visu nodevumu saturu, iekļautos tekstus, foto attēlus, ilustratīvos u.c. materiālus, kā arī nodevumu tehniskos risinājumus. Netiek pieļauti nesaskaņoti labojumi;
5.1.3. Pakalpojuma sniedzējs nodevumus sagatavo, ievērojot Ministru kabineta 2005. gada 28. jūnija noteikumos Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteikto. Elektroniskā veidā iesniegtajai informācijai jābūt sagatavotai, ievērojot dokumentu juridiskā spēka likumu;
5.1.4. Ja nodevumi satur video sižetus, tad tiem jānodrošina subtitri, t.sk., ja persona runā svešvalodā, tad subtitros jānodrošina tulkojums valsts valodā;
5.1.5. Ja nodevumi satur attēlus (arī grafikus), tad tiem ir jābūt redzamiem un saprotamiem arī melnbaltā versijā;
5.1.6. Lai nodevumos teorijas un prakses aspekti par sociālo darbu tiktu atspoguļoti vienotā, savstarpēji papildinošā sistēmā, vienlaikus, izvairoties no pretrunīgiem apgalvojumiem, Pakalpojuma sniedzējam, izstrādājot nodevumus, jāņem vērā Labklājības ministrijas īstenotā Eiropas Sociālā fonda ESF projekta „Profesionāla sociālā darba attīstība pašvaldībās” (Nr. 9.2.1.1/15/I/001) ietvaros izstrādātie metodiskie materiāli: https://www.lm.gov.lv/lv/metodiskie-materiali-0, kuri attiecināmi uz darbu ar ģimenēm un bērniem, bērniem un jauniešiem.


[bookmark: _heading=h.4d34og8]Tabula: “Nodevumu iesniegšanas termiņš un formāts”
	[bookmark: _Hlk161229972]Nr. p. k.
	Nodevums
	Iesniegšanas veids/ formāts
	Iesniegšanas termiņš
	Nodevuma finansējuma avots

	1.
	Ārvalstu prakses izpēte darbā ar bērniem ar uzvedības vai atkarību problēmām vai to attīstības risku (TS 4.1. punkts)
	Elektroniski,
izmantojot MS Office lietojumprogrammas, piem., Word, Excel
	ne vēlāk kā 4 (četrus) mēnešus no Līguma abpusējas parakstīšanas dienas
	Eiropas Savienības kohēzijas politikas programmas 2021.-2027. gadam Eiropas Sociālā fonda Plus  4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju” (turpmāk – programmas) 4.3.6.5. pasākuma “Atbalsta pasākumi bērniem ar uzvedības vai atkarību problēmām un to ģimenēm” projekts “Atbalsta pasākumi bērniem ar uzvedības un atkarību problēmām un to ģimenēm” ietvaros (turpmāk - Projekts Nr.1)

	2.
	Latvijas prakses izpēte darbā ar bērniem ar uzvedības vai atkarību problēmām vai to attīstības risku (TS 4.2. punkts)
	Elektroniski,
izmantojot MS Office lietojumprogrammas, piem., Word, Excel
	ne vēlāk kā 4 (četrus) mēnešus no Līguma abpusējas parakstīšanas dienas
	Projekts Nr.1

	3.
	[bookmark: _Hlk159490068]Profesionalās un neformālās izglītības programmu izvērtējums 
(TS 4.3. punkts)
	Elektroniski,
izmantojot MS Office lietojumprogrammas, piem., Word, Excel
	ne vēlāk kā 5 (piecus) mēnešus no Līguma abpusējas parakstīšanas dienas
	Programmas 4.3.6.1. pasākuma “Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros” projekts “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana īstenošanai” (turpmāk - Projekts Nr. 2)

	4.
	Vadlīnijas bērna atbalsta speciālistam darbam ar bērniem ar uzvedības vai atkarību problēmām vai to attīstības risku (TS 4.4. punkts)
	Elektroniski,
izmantojot MS Office lietojumprogrammas, piem., Word, Excel, PowerPoint
	ne vēlāk kā 6 (sešus) mēnešus no Līguma abpusējas parakstīšanas dienas
	Projekts Nr. 1

	5.
	[bookmark: _Hlk159499042]Bērna atbalsta speciālista profesionālās kompetences pilnveides programma un mācību metodika (TS 4.5. punkts)
	Elektroniski,
izmantojot MS Office lietojumprogrammas, piem., Word, Excel
	ne vēlāk kā 10 (desmit) mēnešus no Līguma abpusējas parakstīšanas dienas
	Projekts Nr. 2

	6.
	Bērna atbalsta speciālistu mācības (TS 4.6.punkts)
	Elektroniski,
izmantojot MS Office lietojumprogrammas, piem., Word, Excel
	ne vēlāk kā 13 (trīspadsmit) mēnešus no Līguma abpusējas parakstīšanas dienas
	Projekts Nr.2

	7.
	Ziņojums par bērna atbalsta speciālista profesionālās kompetences pilnveides programmas un mācību metodikas aprobācijas rezultātiem
(TS 4.7. punkts)
	Elektroniski,
izmantojot MS Office lietojumprogrammas, piem., Word, Excel, PowerPoint
	ne vēlāk kā 16 (sešpadsmit) mēnešus no Līguma abpusējas parakstīšanas dienas
	Projekts Nr. 2

	8.
	[bookmark: _Hlk161239091]Aprobētā bērna atbalsta speciālista profesionālās kompetences pilnveides programma un mācību metodika (TS 4.8. punkts)
	Elektroniski,
izmantojot MS Office lietojumprogrammas, piem., Word, Excel, PowerPoint
	ne vēlāk kā 18 (astoņpadsmit) mēnešus no Līguma abpusējas parakstīšanas dienas
	Projekts Nr. 2

